Module
Contents
Index 🔎︎

# „OpenCL“ parinktys

Šis puslapis vis dar kuriamas

OpenCL: atviras standartas lygiagrečiai programuojant heterogenines sistemas.

Jei norite tai atlikti…

MeniuPriemonės → Parinktys → LibreOffice Skaičiuoklė → Formulės ir pasirinkę Išsamios skaičiavimo nuostatos spustelėkite mygtuką Parinkti

„OpenCL“™ – tai pirmasis atviras ir nemokamas daugiaplatformio lygiagrečiojo šiuolaikinių kompiuterių, serverių ar nešiojamų įrenginių procesorių programavimo standartas. „OpenCL“ (angl. Open Computing Language – atviroji skaičiavimų kalba) gali ženkliai paspartinti programas, naudojamas įvairiose srityse – nuo žaidimų ir pramogų iki mokslinės ir medicininės programinės įrangos.

Daugiau informacijos apie „OpenCL“ ieškokite OpenCL tinklalapyje

## Turinio konvertavimas į skaičius

### Konvertavimas iš teksto į skaičius

Nurodoma, ką daryti, kai aritmetinės operacijos operando ar funkcijos argumento vietoje aptinkamas tekstas, nors tikimasi skaičiaus. Vienareikšmiškai konvertuoti galima tik sveikuosius skaičius, įskaitant eksponentes, taip pat datą ir laiką, užrašytą ISO 8601 standartą atitinkančiais išplėstiniais formatais su skirtukais. Trupmeninių skaičių su trupmenos skirtukais ir ISO 8601 standarto neatitinkančios datų išraiškos priklauso nuo lokalės. Atminkite, kad konvertuojant nuo lokalės priklausomas išraiškas gauta skaitinė reikšmė gali skirtis priklausomai nuo lokalės!

Generuoti #VALUE! klaidą: Radus tekstą, vietoje kur turėtų būti skaitmuo bus sugeneruojama #VALUE! klaida. Pavyzdžiui: „123.45“ sugeneruos klaidą #VALUE!, o123.45 ne.

Laikomas nuliu: Visas tekstas kuris yra vietoje kur turėtų būti skaitmenys, bus skaičiuojamas kaip nulis. Pavyzdžiui: „123.45“ bus laikoma nuliu, o 123.45 ne.

Konvertuoti tiktais vienareikšmiškus: Tekstas reiškiantis vienareikšmišką skaičių bus konvertuojamas. Pavyzdžiui: „123.456“ sugeneruos klaidą #VALUE! , nes tekste yra skyriklis, o„123456“ negeneruos klaidos.

Konvertuoti priklausomai nuo lokalės: konvertuos reikšmes priklausomai nuo ar tai reikšmė leidžiama toje lokalėje. Pavyzdžiui: „123,45“ yra leidžiamas skaičius kai kuriose lokalės, nes ten kablelis yra leidžiamas skyriklis.

### Tuščią eilutę prilyginti nuliui

Šia parinktimi nurodoma, kaip interpretuoti tuščia eilutę aritmetinėse operacijose. Jei parinkties „Konvertavimas iš teksto į skaičius“ reikšmę nustatėte „Generuoti klaidos pranešimą #VALUE!“ arba „Prilyginti nuliui“, čia negalėsite pasirinkti, ar konvertuojant tuščią eilutę bus sukurtas klaidos pranešimas, ar tuščia eilutė bus prilyginta nuliui. Kitais atvejais galima pasirinkti, kaip interpretuoti tuščią eilutę.

### Nuorodų sintaksė eilutės tipo nuorodoms

Formulių sintaksė nuorodų, užrašytų eilutės tipo parametrais, analizei. Ji taikoma įtaisytosioms funkcijoms, pvz. INDIRECT, kurios nuorodą skaito kaip eilutės tipo reikšmę.

Naudokite formulės sintaksę:

Skaičiuoklė A1:

Excel A1:

Excel R1C1:

## „OpenCL“ nuostatos

### Naudoti OpenCL tik operacijų poaibiui

Naudoti OpenCL tik kai kurioms operacijoms, kuriomis yra išreikštos skaičiuoklės funkcijos.

### Mažiausias duomenų kiekis OpenCL naudojimui:

Mažiausias apytikslis duomenų langelių skaičius, kuriam formules būtų imta skaičiuoti naudojant OpenCL.

### Operacijų, kurioms naudoti „OpenCL“, poaibis

Operacijų ir funkcijų, kurių skaičiavimams reikėtų naudoti OpenCL, sąrašas. Jei formulė sudaryta tik iš čia išvardintų operacijų ir funkcijų, ji gali būti skaičiuojama naudojant OpenCL.